《乔宜中邀看杏花并再和宜中刘禹畴韵》
魏晋·王鉴

朱阑曲径春光好，一树杏花开独早。枝头无处著风流，时有幽香暗相恼。

画堂帘影昼婆娑，伫看娇姿红映缟。芳心欲吐半含羞，脉脉春愁倩谁扫。

飞来翠鸟更多情，斜立花枝如画稿。主人留客客尽欢，畅饮高歌各倾倒。

明朝回首绿阴浓，惆怅残红藉芳草。江南二月风光好，为惜花枝春起早。

窗前晓露湿胭脂，无限娇羞使人恼。欲开未开开更妍，半醉佳人衣轻缟。

年年消息雨声中，数点落红和眼扫。客来终日隔帘看，棋罢酒阑诗上稿。

情怀不似少年时，白发对花嗟潦倒。明朝相约抱琴来，重嗅馀香步庭草。

当时共说梁园好，过眼繁华消歇早。青城有恨不可雪，酒酣按剑生烦恼。

东风回首花满城，桃李纷纷红间缟。一枝娇小独堪怜，翠叶纤纤眉半扫。

徐熙巧思妙绝伦，画出生红留旧稿。相期看花花已飘，为惜春光𢬵醉倒。

酒醒不忍蹋残红，坐看佳人閒斗草。

作者简介：东晋临淮堂邑人，字茂高。王浚子。少以文笔著称。初为琅邪王司马睿侍郎。杜韬起事，上疏主张出兵镇压。入东晋，拜驸马都尉，出补永兴令。大将军王敦请为记室参军，未就而卒，时年四十一。